ນາຍົກ ໄທ ປະກາດວ່າ ​ຜູ້​ຕ້ອງ​ສົງ​ໄສ ໃນການວາງລະເບີດ ຖືກຈັບກຸມແລ້ວ
ຜູ້​ນຳລັດຖະບານ​ທະຫານ ​ໄດ້​ກ່າວ​ວ່າ ​ຜູ້​ຕ້ອງ​ສົງ​ໄສ ​ທີ່​ບໍ່​ແມ່ນ​ຄົນ​ໄທ ​ໄດ້ຖືກຈັບ ທີ່​ຈັງຫວັດ​ສະ​ແກ້ວ ທີ່​ມີ​ຊາຍ​ແດນ​ຕິດ​ກັບ​ກຳປູ​ເຈຍ.
ທ່ານປຣະຍຸດ ຈັນ-ໂອຊາ ນາຍົກລັດຖະມົນຕີຂອງໄທ ໄດ້ກ່າວ ໃນວັນອັງຄານມື້ນີ້ວ່າ ຜູ້ຕ້ອງສົງໄສ ທີ່ຖືກຕ້ອງກັບການບັນລະ ຍາຍຖານຂອງເຈົ້າໜ້າທີ່ທີ່ສານເຈົ້າເອຣະວັນໃນບາງກອກໄດ້ ຖືກຈັບກຸມແລ້ວ ຜູ້ນຳລັດຖະບານທະຫານ ໄດ້ກ່າວວ່າ ຜູ້ຕ້ອງສົງໄສທີ່ບໍ່ແມ່ນຄົນໄທ ໄດ້ຖືກຈັບທີ່ຈັງຫວັດສະແກ້ວ ທີ່ມີຊາຍແດນຕິດກັບກຳປູເຈຍ ການວາງລະເບີດເມື່ອວັນທີ 17 ສິງຫາຜ່ານ ທີ່ສານເຈົ້າເອຣະວັນ ໃນບາງກອກ ໄດ້ສັງຫານຢ່າງນ້ອຍ 20 ຄົນ ແລະບາດເຈັບອີກຫລາຍກວ່າຮ້ອຍຄົນ ບໍ່ເທົ່າໃດຊົ່ວໂມງ ກ່ອນການປະກາດໃນການຖືກຈັບກຸມຂອງຜູ້ຕ້ອງສົງໄສໃນການວາງລະເບີດນີ້ ລັດຖະບານທະຫານໄດ້ຮຽກຮ້ອງໃຫ້ເຈົ້າຂອງເຮືອນ ໂຮງແຮມແລະບ້ານພັກຕ່າງໆ ຈົ່ງໃຫ້ຄວາມຊ່ອຍເຫຼືອແກ່ເຈົ້າໜ້າທີ່ ໃນການຕາມລ່າຫາພວກທີ່ກ່ຽວຂ້ອງ ໃນເຫດລະເບີດຮ້າຍແຮງຄັ້ງນີ້ ການຮຽກຮ້ອງທີ່ວ່ານີ້ ໄດ້ປະກາດຕາມສະຖານີໂທລະພາບທົ່ວປະເທດ ທຸກຊ່ອງ ໃນຕອນ ທ່ຽງມື້ນີ້ ເພື່ອແຈ້ງໃຫ້ຊາບກ່ຽວກັບການສືບສວນໃນການໂຈມຕີ ຊຶ່ງເຈົ້າໜ້າທີ່ໄດ້ໃຫ້ການ ອະທິບາຍຢ່າງຍືດຍາວໂດຍບໍ່ໄດ້ລົງຄວາມເຫັນວ່າເປັນການກະທຳຂອງພວກກໍ່ການຮ້າຍ ການປະກາດໃນວັນອັງຄານມື້ນີ້ ຊຶ່ງມີການອ່ານເປັນພາສາໄທ ອັງກິດ ແລະຈີນກາງ ເລີ້ມດ້ວຍການໃຫ້ການຄ້ຳປະກັນວ່າ ການປະກາດທາງໂທລະພາບຂອງລັດຖະບານທະຫານ ຍັງຮຽກຮ້ອງເຈົ້າຂອງເຮືອນຊານ ບ້ານພັກ ແລະຫໍພັກທັງຫຼາຍນັ້ນ  ເພື່ອແຈ້ງໃຫ້ພວກທະຫານຫລືຕຳຫຼວດຊາບ ກ່ຽວກັບຜູ້ຕ້ອງສົງ ໄສທີ່ຢູ່ໃນສະຖານທີ່ຂອງພວກເຂົາເຈົ້ານັ້ນ